1 જાન્યુઆરી 1818 ના દિવસે અંગ્રેજી ઇસ્ટ ઇન્ડિયા કંપની અને મહારાષ્ટ્રના પેશ્વા વચ્ચે પૂણેના કોરેગાંવ-ભીમા પાસે એક નાનકડું યુદ્ધ ખેલાયું હતું. ઇસ્ટ ઇન્ડિયા કંપની સામે યુદ્ધ ખેલવા પેશ્વા બાજીરાવ બીજાએ લગભગ વીસ થી પચીસ હજાર સૈનિકોનો કાફલો રવાના કર્યો હતો જેણે પૂણે પર કબ્જો જમાવવાનો હતો. એક અન્ય આંકડા અનુસાર બાજીરાવ બીજાની સેના અઠ્યાવીસ હજાર જેટલી હતી. આ સમયે કોરેગાંવ પર કબ્જો જમાવવા ઉપરોક્ત સેનામાંથી બે હજાર જેટલા સૈનિકોને બાજીરાવ બીજાએ અલગ કરીને મોકલ્યા અને આ સેના ટુકડીનો સામનો થયો ઇસ્ટ ઇન્ડિયા કંપની તરફથી લડતા 800 ભારતીયો સાથે.